

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มิถุนายน 2567

เรื่อง การขับเคลื่อนยกระดับคุณภาพและมาตรฐานการศึกษาโดยการใช้องค์ความรู้ **PISA** ของสถานศึกษา  
 สังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 1884 ลงวันที่ 3 พฤษภาคม 2567

สิ่งที่ส่งมาด้วย 1. บัญชีรายชื่อโรงเรียนที่จัดการศึกษาระดับมัธยมศึกษาตอนต้น จำนวน 1 ฉบับ 2. ชุดพัฒนาด้านความฉลาดรู้ด้านการอ่าน คณิตศาสตร์ และวิทยาศาสตร์ จำนวน 3 ชุด

3. แนวทางการขับเคลื่อนคุณภาพการศึกษา เพื่อเสริมสร้างสมรรถนะความฉลาดรู้

ของนักเรียนในสถานศึกษาสังกัดองค์กรปกครองส่วนท้องถิ่น จำนวน 1 ชุด

ตามที่ กรมส่งเสริมการปกครองท้องถิ่นได้แจ้งกำหนดการประชุมชี้แจงการดำเนินการยกระดับมาตรฐานการศึกษา โดยการใช้องค์ความรู้ PISA ของกระทรวงศึกษาธิการ ผ่านระบบออนไลน์ YouTube OBEC Channel   
เมื่อวันที่ 8 พฤษภาคม 2567 และขอความร่วมมือจังหวัดแจ้งองค์กรปกครองส่วนท้องถิ่นมอบหมายให้ผู้อำนวยการสำนัก/กองการศึกษา ศึกษานิเทศก์ ผู้อำนวยการสถานศึกษา ครูผู้สอน และบุคลากรที่เกี่ยวข้อง เข้าร่วมรับชม  
การประชุมเพื่อสร้างความเข้าใจในการขับเคลื่อนแผนการยกระดับผลการประเมินจากโปรแกรมประเมินสรรถนะผู้เรียนมาตรฐานสากล (PISA) ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อส่งเสริมสมรรถนะความฉลาดรู้ของผู้เรียน และขับเคลื่อนการยกระดับคุณภาพและมาตรฐานการศึกษาของสถานศึกษาสังกัดองค์กรปกครองส่วนท้องถิ่น พร้อมทั้งยกระดับผลการสอบ PISA ของประเทศให้สูงขึ้น จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาจัดการศึกษาระดับมัธยมศึกษาตอนต้นร่วมกับสถานศึกษา ดำเนินการดังนี้

1. สถานศึกษากำหนด**แผนการดำเนินงานขับเคลื่อนอย่างเป็นรูปธรรม** โดยสามารถพิจารณา  
   นำแนวทางการขับเคลื่อนคุณภาพการศึกษาเพื่อเสริมสร้างสมรรถนะความฉลาดรู้ของนักเรียนในสถานศึกษาสังกัดองค์กรปกครองส่วนท้องถิ่น ไปปรับประยุกต์ใช้ตามบริบทและความเหมาะสม
2. สถานศึกษา**นำชุดพัฒนาความฉลาดรู้ด้านการอ่าน วิทยาศาสตร์ และคณิตศาสตร์ ไปใช้  
   ในการจัดการเรียนรู้ ระดับชั้นมัธยมศึกษาปีที่ 2 และ 3 โดยสามารถนำไปดำเนินการ 4 รูปแบบ ดังต่อไปนี้**
   1. **บูรณาการในรายวิชาพื้นฐาน**
   2. **บูรณาการในรายวิชาเพิ่มเติม**
   3. **บูรณาการในกิจกรรมพัฒนาผู้เรียน**
   4. **จัดเป็นรายวิชาเพิ่มเติม**

**โดยครูผู้สอนสามารถนำชุดพัฒนาความฉลาดรู้ไปประยุกต์ บูรณาการ หรือออกแบบให้มีความเหมาะสมสอดคล้องกับบริบทและความพร้อมของสถานศึกษา**

1. **กำหนดกิจกรรมให้นักเรียนระดับชั้นมัธยมศึกษาปีที่ 2 และ 3 ฝึกปฏิบัติทำแบบทดสอบ   
   ทั้งแบบทดสอบที่เป็นเอกสาร Paper-Based Test (PBT) และระบบแบบทดสอบบนเครื่องคอมพิวเตอร์ Computer-Based Test (CBT) แบบออนไลน์ และออฟไลน์ เพื่อให้ผู้เรียนมีประสบการณ์ในการทำแบบทดสอบตามรูปแบบ  
   การประเมิน PISA ดังนี้**

**/(1) แบบทดสอบ ...**

**- 2 -**

* 1. **แบบทดสอบที่เป็นเอกสาร Paper-Based Test (PBT) จากคลังข้อสอบ PISA ที่ได้รับ  
     การเผยแพร่ และชุดพัฒนาความฉลาดรู้ เล่มที่ 4**
  2. **ระบบ PISA STYLE Online Testing (ออนไลน์) : https://www.pisacenterobec.org/  
     pisa-style/ ที่พัฒนาโดยสำนักงานคณะกรรมการการศึกษาขั้นพื้นฐาน**
  3. **ระบบ PISA Online Testing (ออนไลน์) : https://ipst-pisatest.ipst.ac.th/ ที่พัฒนา  
     โดยสถาบันส่งเสริมการสอนวิทยาศาสตร์และเทคโนโลยี**
  4. **ระบบ PISA Testing (ออฟไลน์) : https://shorturl.at/puv34 ที่พัฒนาร่วมกัน  
     โดยสำนักงานคณะกรรมการการศึกษาขั้นพื้นฐานและสถาบันส่งเสริมการสอนวิทยาศาสตร์และเทคโนโลยี   
     ที่สามารถดาวน์โหลดและใช้งานโดยไม่ต้องมีการเชื่อมต่อเครือข่ายอินเทอร์เน็ต**

1. **สนับสนุนให้ครูผู้สอน ศึกษานิเทศก์ และบุคลากรทางการศึกษาที่เกี่ยวข้อง เข้ารับการอบรมออนไลน์หลักสูตรการใช้ระบบออนไลน์ข้อสอบ PISA ในสถานศึกษา รุ่นที่ 2 ของสถาบันส่งเสริมการสอนวิทยาศาสตร์และเทคโนโลยี จำนวน 7 ชั่วโมง เพื่อสร้างความรู้ความเข้าใจเกี่ยวกับการประเมิน PISA และเรียนรู้การใช้งานระบบ PISA Online Testing รวมถึงแนวทางการส่งเสริมการใช้ระบบ PISA Online Testing ในชั้นเรียน ผู้ที่เข้ารับการอบรมจะได้รับ**วุฒิบัตร**เมื่อผ่านการเรียนรู้ตามเกณฑ์ที่กำหนด โดยการอบรมจะเปิดให้ลงทะเบียนในช่วงเดือนมิถุนายน 2567 ซึ่งจะประชาสัมพันธ์ให้ทราบในโอกาสต่อไป**
2. สนับสนุนให้ครูและบุคลากรทางการศึกษาที่เกี่ยวข้อง เข้ารับการอบรมในการพัฒนาศักยภาพ  
   ในการจัดการเรียนรู้เพื่อส่งเสริมสมรรถนะความฉลาดรู้ของนักเรียน ตามที่กรมส่งเสริมการปกครองท้องถิ่นกำหนด รายละเอียดจะแจ้งให้ทราบในโอกาสต่อไป
3. **ศึกษานิเทศก์หรือนักวิชาการศึกษา นิเทศ ติดตามผลการดำเนินงานของสถานศึกษา  
   ในสังกัด เพื่อวางแผนพัฒนาและยกระดับคุณภาพการศึกษา**
4. **องค์กรปกครองส่วนท้องถิ่นสนับสนุนงบประมาณ ทรัพยากร สื่อ และวัสดุอุปกรณ์ ให้แก่สถานศึกษาในสังกัด เพื่อส่งเสริมสนับสนุนการพัฒนาสมรรถนะความฉลาดรู้ของผู้เรียน ตามความเหมาะสม**

**รายละเอียดปรากฏตาม QR Code ท้ายหนังสือนี้**

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

QR Code



https://shorturl.at/Euge8

กองส่งเสริมและพัฒนาการจัดการศึกษาท้องถิ่น

รอง อสถ...............................

ผอ.กศ...................................

ผอ.กง.สศ..............................

หน.ฝ.กศ...............................

จนท......................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร 0-2241-9022-3 ต่อ 218

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวกัลย์สุดา มาเยอะ โทร 063-611-9039